Revista de Vizcaya

Revista de Vizcaya 1885-1889 urteen artean Bilbon argitaraturatutako kultura-aldizkari bat izan zen. Hego Euskal Herriko foruen abolizioaren ondorioz eman zen Euskal Pizkundearen garaian sortu zen. Oro har Gasteizko Revista de las Provincias Euskaras (1878-1881), Iruñeko Revista Euskara (1878-1883) eta Donostiako Euskal-Erria (1880-1918) aldizkarien antzeko ildokoa zen; hots, nagusiki gaztelaniaz idatzitako kultura aldizkari foruzalea eta "euskaltzalea". Hala ere, Revista de Vizcaya ez zen Euskal Herriko edo/eta euskal gaietara mugatu, eta Madrilgo eta nazioarteko albisteek toki garrantzitsua izan zuten. Aldizkariaren azken jabea eta zuzendaria Vicente Arana abandotar idazlea izan zen.

Bibliografia 
 Revista de Vizcaya, Auñamendi Eusko Entziklopedia.
 Díaz Noci, Javier: Revista de Vizcaya, Bilbaopedia.
 Villacorta, José Luis (1999): Revista de Vizcaya (1885-1889): un proyecto de renovación cultural en Bilbao, Bilbo, Udala, Kultura eta Turismo Saila.

Ikus, gainera 
 Revista de las Provincias Euskaras
 Revista Euskara
 Euskal-Erria

Kanpo estekak 
 Revista de Vizcaya aldizkariaren alea guztiak Lau Haizeetara Liburutegi Digitalean irakurgai, Bizkaiko Foru Liburutegia.
 Revista de Vizcaya aldizkariaren azken alearen aurrealdea, Auñamendi Eusko Entziklopedia

Bilboko hedabideak
Euskal Herriko gaztelaniazko aldizkariak
Foruzaletasuna
1880ko hamarkada